আকাঙ্ক্ষা শর্মা খুনে অভিযুক্ত উদয়ন দাস নিজেই পুলিশকে বলে, ‘আমাকে ফাঁসি দিন। আমি আর আমার জন্মদিন পর্যন্ত বাঁচতে চাই না।’ এই প্রথম উদয়ন পুলিশি জেরার ভেঙে পড়ল। তদন্তকারী অফিসারদের সামনেই সে কাঁদতে শুরু করে। 
প্রসঙ্গত উল্লেখ্য, উদয়নের জন্মদিন ২৪ এপ্রিল। উদয়ন পুলিশকে জানিয়েছে, তার শাস্তির জন্য দরকার হলে তাকে যদি কোনও কাগজে স্বীকারোক্তি লিখে দিতে হয়, তাই করতে সে রাজি আছে। 
আরও পড়ুন:—
২৫০০ সিডি, ১০০ ইমেল আইডি। উদয়নের অপরাধ প্রবণতার শুরু কোথায়?
 ১১০টি ফেসবুক অ্যাকাউন্ট কাদের নামে খুলেছিল উদয়ন? জেরায় বিস্ফোরক তথ্য
উদয়নদের নিয়ে এবার ক্লাস শুরু বাংলায়, বাঁচবেন আকাঙ্ক্ষারা?
বাঁকুড়ার পুলিশ সুপার সুখেন্দু হীরা ও সদর থানার আইসি রাজর্ষি দত্ত গভীর রাত পর্যন্ত উদয়নকে জেরা করেন। পুলিশ সূত্রের খবর, উদয়ন পুলিশকে বার বার বিভ্রান্ত করার চেষ্টা করে। জেরার সময়ে আকাঙ্ক্ষাকে খুন করা নিয়ে নির্লিপ্তও দেখাচ্ছিল উদয়নকে। কিন্তু বৃহস্পতিবার প্রথমবার উদয়নকে অনুশোচনা করতে দেখা গিয়েছে।
এদিন সে জানায়, ২০১৪ থেকে ২০১৬-র মধ্যে সে ১৪ বার আকাঙ্ক্ষাকে ভোপালে নিয়ে গিয়েছিল। ২০১৪ সালের ১৩ ডিসেম্বর কলকাতার একটি হোটেলে আকাঙ্ক্ষার সঙ্গে সে রাতও কাটিয়েছিল বলে পুলিশকে জানিয়েছে উদয়ন। 
রায়পুর পুলিশের একটি দল উদয়নকে সেখানে নিয়ে যাওয়ার জন্য বাঁকুড়াতে আসছে। তারা উদয়নের বাবা-মায়ের খুনের ঘটনার তদন্তের জন্য তাকে নিজেদের হেফাজতে নিতে চাইছে।